Komission asetus (ETY) N:o 2607/70, annettu 22 päivänä joulukuuta 1970, tavaroiden luokittelusta yhteisen tullitariffin alanimikkeeseen 23.02 A I a



Virallinen lehti nro L 278 , 23/12/1970 s. 0021 - 0021

Suomenk. erityispainos Alue 2 Nide 1 s. 0019

Tanskank. erityispainos: Sarja I Alue 1970(III) s. 0805

Ruotsink. erityispainos Alue 2 Nide 1 s. 0019

Englannink. erityispainos: Sarja I Alue 1970(III) s. 0908

Kreikank. erityispainos: Luku 02 Nide 1 s. 0113

Espanjank. erityispainos: Luku 02 Nide 1 s. 0082

Portugalink. erityispainos: Luku 02 Nide 1 s. 0082



KOMISSION ASETUS (ETY) N:o 2607/70, annettu 22 päivänä joulukuuta 1970, tavaroiden luokittelusta yhteisen tullitariffin alanimikkeeseen 23.02 A I a EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69 (1) ja erityisesti sen 3 artiklan, sekä katsoo, että tarvitaan säännöksiä yhteisen tullitariffin nimikkeistön yhdenmukaisen soveltamisen varmistamiseksi luokiteltaessa murskaamalla ja jauhamalla sekä mahdollisesti yhteenpuristamalla (pelleteiksi) kokonaisesta maissista (tähkät, jyvät, varret ja lehdet) saatuja tuotteita, erityisesti sellaisia, jotka sisältävät noin 30 prosenttia tärkkelystä (kuiva-aineen painosta), 6 painoprosenttia valkuaisaineita ja 19 painoprosenttia raakaselluloosaa, neuvoston 28 päivänä kesäkuuta 1968 antaman asetuksen (ETY) N:o 950/68 (2), sellaisena kuin se on viimeksi muutettuna 23 päivänä marraskuuta 1970 annetulla neuvoston asetuksella (ETY) N:o 2376/70 (3), liitteenä olevan yhteisen tullitariffin alanimikkeeseen 23.02 A I a kuuluvat leseet, lesejauhot sekä muut maissinjyvien seulomisessa, jauhamisessa tai muussa käsittelyssä syntyneet jätteet, myös pelleteiksi valmistetut, erityisesti sellaiset, joiden tärkkelyspitoisuus on enintään 35 painoprosenttia, nimike 11.01 koskee yhteisen tullitariffin 10 ryhmän viljajauhoja; tähän ryhmään kuuluu Brysselin nimikkeistön selitysten 10 ryhmän yleisohjeiden mukaan myös lyhteinä oleva vilja, ja tästä syystä nimikkeeseen 11.01 kuuluvat myös kokonaisesta maissista (tähkät, jyvät, varret ja lehdet) saadut jauhot, nimikkeistön 11 ryhmän lisähuomautuksen mukaan toisaalta nimikkeiden 11.01 ja 11.02 tuotteiden ja toisaalta alanimikkeen 23.02 A tuotteiden erottamiseksi toisistaan nimikkeisiin 11.01 ja 11.02 kuuluvina pidetään ainoastaan tuotteita, joiden tärkkelyspitoisuus on suurempi kuin 45 prosenttia kuiva-aineen painosta ja maissin tuhkapitoisuus samanaikaisesti enintään 2 prosenttia kuiva-aineen painosta, kyseiset tuotteet, joiden tärkkelyspitoisuus on ainoastaan noin 30 prosenttia kuiva-aineen painosta, on luokiteltava alanimikkeeseen 23.02 A I a, nimikkeeseen 23.02 kuuluvat myös tuotteet, jotka on yhteenpuristettu esimerkiksi lieriön tai kuulan muotoon (pelletit), ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Murskaamalla ja jauhamalla sekä mahdollisesti yhteenpuristamalla (pelleteiksi) kokonaisesta maissista (tähkät, jyvät, varret ja lehdet) saadut tuotteet, erityisesti sellaiset, jotka sisältävät noin 30 prosenttia tärkkelystä (kuiva-aineen painosta), 6 painoprosenttia valkuaisaineita ja 19 painoprosenttia raakaselluloosaa, kuuluvat yhteisen tullitariffin alanimikkeeseen 23.02 Leseet, lesejauhot sekä muut viljan tai palkoviljan seulomisessa, jauhamisessa tai muussa käsittelyssä syntyneet jätteet, myös pelleteiksi valmistetut: A. viljanjyvät: I. maissin tai riisin: a) joiden tärkkelyspitoisuus on enintään 35 painoprosenttia. 2 artikla Tämä asetus tulee voimaan kahdeksantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä joulukuuta 1970. Komission puolesta Puheenjohtaja Franco M. MALFATTI (1) EYVL N:o L 14, 21.1.1969, s. 1 (2) EYVL N:o L 172, 22.7.1968, s. 1 (3) EYVL N:o L 258, 27.11.1970, s. 1